b'\n_START_ARTICLE_\nDidysis margasis genys\n_START_SECTION_\nI\xc5\xa1vaizda\n_START_PARAGRAPH_\nPatino kakta balta, vir\xc5\xa1ugalvis raudonas. Ilgis apie 23-26\xc2\xa0cm. Svoris apie 100 g. Nugara balta su juodu skersiniu ra\xc5\xa1tu. Sparnai juodi su skersin\xc4\x97mis baltomis juostel\xc4\x97mis. Vairuojamosios plunksnos (i\xc5\xa1skyrus 2 juodas vidurines) baltos su juodomis skersin\xc4\x97mis juostomis. Skruostai balti, nuo \xc5\xbeio\xc4\x8di\xc5\xb3 kampo eina juodas dry\xc5\xbeelis. Apatin\xc4\x97 k\xc5\xabno pus\xc4\x97 balsva, o plunksnos prie uodegos raudonos. Snapas juodas. Kojos pilkos. Patel\xc4\x97 nuo patino skiriasi tik tuo, kad patel\xc4\x97s vir\xc5\xa1ugalvis juodas.\n_START_SECTION_\nElgsena\n_START_PARAGRAPH_\nGegu\xc5\xbe\xc4\x97s\xc2\xa0\xe2\x80\x93 bir\xc5\xbeelio m\xc4\x97nes\xc4\xaf deda po 6-7 kiau\xc5\xa1inius. Da\xc5\xbeniausiai peri drebul\xc4\x97se, re\xc4\x8diau \xc4\x85\xc5\xbeuoluose ir kituose med\xc5\xbeiuose. Lizd\xc4\x85 i\xc5\xa1kala 1-2 metr\xc5\xb3 auk\xc5\xa1tyje. Maitina abu t\xc4\x97vai kas 4-5 minutes per dien\xc4\x85 apie 300 kart\xc5\xb3.'